PATVIRTINTA

Kėdainių lopšelio-darželio „Vaikystė“ direktoriaus

2024 m. balandžio 23 d. įsakymu Nr. V-37

 **RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ IR PEDAGOGŲ PROJEKTO ,, SMĖLIO PILIŲ ARCHITEKTAI”**

**NUOSTATAI**

**I. BENDROSIOS NUOSTATOS**

1. Respublikinio ikimokyklinio ir priešmokyklinio ugdymo įstaigų projekto ,,Smėlio pilių architektai” nuostatai reglamentuoja projekto tikslą, uždavinius, dalyvius, organizavimo ir vykdymo tvarką.
2. Projektą organizuoja Kėdainių lopšelis-darželis ,,Vaikystė” Mindaugo g. 21, Kėdainiai.
3. Projekto aktualumas. Kūrybiškumas – viena svarbiausių savybių, kurias reikia ugdyti šiuolaikiniame pasaulyje. Projekto metu smėlis naudojamas kaip priemonė skatinti vaiko norą tyrinėti ir eksperimentuoti. Veikla su smėliu padeda vaikams užmegzti ryšį su aplinka, ugdo smalsumą, gerina dėmesio koncentraciją. Vaikai gali savarankiškai, be instrukcijų, įgyvendinti savo idėjas.
4. Projekto nuostatai skelbiami ir socialinio tinklo Facebook paskyroje – ,,Auklėtoja auklėtojai (idėjos, darbeliai, pamokėlių planai)”.

**II. TIKSLAS IR UŽDAVINIAI**

1. Projekto tikslas – skatinti vaikų kūrybiškumą, kuriant įvairias pilis iš smėlio, bendraujant ir bendradarbiaujant su bendraamžiais.
2. Uždaviniai:
	1. atskleisti smėlio panaudojimo galimybes darželio lauko ir vidaus erdvėse;
	2. ugdyti vaikų pasitikėjimą savimi, drąsą eksperimentuojant, tyrinėjant, kuriant.

**III. DALYVIAI**

1. Projekte kviečiami dalyvauti Lietuvos Respublikos ikimokyklinio ir priešmokyklinio ugdymo amžiaus vaikai ir mokytojai. Dalyvių skaičius iš vienos ugdymo įstaigos neribojamas.

**IV. ORGANIZAVIMAS IR TRUKMĖ**

1. Mokytojas su savo grupės vaikais kuria pilis iš smėlio. Galima naudoti papildomas medžiagas smėlio pilims kurti ir dekoruoti (pagaliukai, gėlės, medžių lapai, kriauklytės, vėliavėlės ir t.t.).
2. Užpildytas dalyvio anketas (1 priedas) pateikti iki gegužės 31 d. elektroniniu paštu giiintaryte@gmail.com.
3. Nuotrauką ar nuotraukų koliažą dalyviai talpina socialinio tinklo Facebook uždaroje grupėje ,,Smėlio pilių architektai” nuo gegužės 2 d. iki gegužės 31 d.
4. Reikalavimai įkeliamiems darbams:
	1. Įkeliant nuotrauką būtina nurodyti mokytojo vardą ir pavardę, įstaigos pavadinimą, grupę, smėlio pilies pavadinimą;
	2. Darbai gali būti individualūs ir kolektyviniai.

11. Projekto organizatoriai: direktoriaus pavaduotoja ugdymui Alma Sungailienė, ikimokyklinio ugdymo mokytojos Gintarė Baševaitė, Jurga Ginelevičienė.

**V. REZULTATAI**

12. Padėka ir pažyma apie dalyvavimą projekte bus įkelta uždaroje socialinio tinklo Facebook ,,Smėlio pilių architektai” grupėje.

13. Dėl papildomos informacijos kreiptis į Kėdainių lopšelio-darželio ,,Vaikystė” ikimokyklinio ugdymo mokytoją Gintarę Baševaitę, tel. +37065195816, el. paštu giiintaryte@gmail.com.

**Priedas Nr. 1**

 RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ IR PEDAGOGŲ PROJEKTO ,, SMĖLIO PILIŲ ARCHITEKTAI”

**DALYVIO ANKETA**

|  |  |  |
| --- | --- | --- |
| Eil.Nr. | Ugdymo įstaiga(pavadinimas, adresas, tel. Nr., el. paštas) | Pedagogo vardas ir pavardė |
|  |  |  |
|  |  |  |
|  |  |  |
|  |  |  |
|  |  |  |